Premierul Victor Ponta așteaptă evaluarea procurorilor pentru a i se pune sechestru pe o parte din bunurile sale. Comparativ cu anul trecut însă, Victor Ponta are mai puține proprietăți, asta pentru că a donat o casă de vacanță, a vândut două apartamente și a făcut schimb cu un alt apartament. Interesant este însă altceva: cele două apartamente au fost vândute cu fix o săptămână înainte de acuzațiile DNA, în aceeași zi, la același preț, în condițiile în care una dintre acuzațiile procurorilor este chiar cumpărarea a două apartamente cu banii obținuți de la firma de avocatură „Șova și Asociații”, cu o activitate profesională efectuată doar pe hârtie.